AlexejDobrolubov/national_council_slovak_2010 huggingface dataset:
52. schôdza NR SR - 1.deň - B. popoludní
Dátum: 2026-05-26
Poslanec: Grendel, Gábor (SLOVENSKO)
Druh vystúpenia: Vystúpenie v rozprave

Tak, dámy a páni. Neviem, kto vymýšľal nové pravidlá tohto rokovacieho poriadku. A podľa mňa hneď tento prvý rokovací deň ukázal, že ste trafili, ale že úplne vedľa. Rokovanie parlamentu sa stalo absolútne nevyspytateľným, lebo kým doteraz to fungovalo tak, že poslanci v nejakom počte sa zapísali písomne do rozpravy, tá skončila, potom v nejakom počte sa prihlásili ústne, tak aspoň ako-tak sa dalo odhadnúť, koľko rozprava k jednému bodu približne potrvá. Ale teraz sa môžeme poprihlasovať. V podstate kedykoľvek si zmyslíme. Ja som v podstate ani nechcel vystúpiť v rozprave. Poviem vám úplne, ale aby som vám ukázal, že tento nový rokovací poriadok je totálny nezmysel. Tak som sa prihlásil. A mám k dispozícii 180 minút. To by som za starých pravidiel samozrejme nikdy takýmto spôsobom nemohol využiť. Nemohol by som si to užiť takýmto spôsobom. Takže, ak ste očakávali od nového rokovacieho poriadku, že bude Národná rada rokovať rýchlejšie, efektívnejšie, že sa tu nebudú robiť rôzne obštrukcie, tak podľa mňa nie že ste sa totálne zmýlili, ale dosiahli ste v podstate v niečom aj presný opak. Možno po starom by sa pár poslancov k týmto naozaj, že technickým, formálnym tlačiam sa za každý klub možno jeden-dvaja prihlásili, aby vecne niečo k tomu povedali, ale my tu môžeme teraz naťahovať čas proste do aleluja. Je 17:35. Schôdza dnešná sa začala o 1:00 poobede a my sme stále na prvom bode. A to už platia nové pravidlá rokovacieho poriadku, nový spôsob hlásenia sa do rozpravy. Prosím vás, ak ja viem, že priznať si chybu nie je ani u nás často možno také frekventované, ako by to mohlo byť, ale skúste sa zamyslieť nad tým, že či toto celé malo vôbec nejaký zmysel. Aj vykázanie z rokovania hneď prvý deň. A opäť s Tiborom Gašparom. Presne ako za starých čias, ako pri predchádzajúcich pravidlách, ako pri predchádzajúcom rokovacom poriadku. Nič sa nezmenilo. Nič sa nezmenilo, zmenilo sa akurát to, že rokovanie parlamentu sa stalo oveľa menej vypočítateľným, predpovedateľným, nevyspytateľným. Lebo vy tu neviete. Teraz sa môže pán Dostál, hlásil sa s faktickou poznámkou, čiže tam asi nevidno, koľko času má k dispozícii. Nech sa páči, 120 minút. Čiže keby pán Dostál sa chcel pridať, tak môže tiež ešte dve hodiny rozprávať a nehovoriac o pánovi Vančovi, ktorý má k dispozícii skoro 400 minút. Čiže úplne ste proste trafili vedľa. A dnešok ukazuje, že nič sa nezmenilo, nič sa nezlepšilo. Tibor Gašpar sa aj naďalej správa ako policajný prezident, lebo ako jediný predsedajúci tu v kuse niekoho napomína, v kuse sa púšťa do konfliktov, v kuse niekoho trestá. Z každého rokovania niekoho vykazuje. Čo sa zmenilo? Nezmenilo sa vôbec nič. Akurát rokovanie parlamentu je totálne nevyspytateľné. No tak to ste si teda naozaj pomohli.
49. schôdza NR SR - 14.deň - B. popoludní
Dátum: 2026-05-05
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Pán poslanec Malatinec. Môžete čokoľvek hovoriť na hnutie SLOVENSKO. Či do minulosti, či do budúcnosti, nikdy sa nezbavíte osobnej politickej zodpovednosti za to, kam ste dostali Fond na podporu umenia, ktorý sa teraz snažíte teda z tej kaše, do ktorej ste ho vy dostali, pomôcť. Nikdy sa toho nezbavíte a poviem vám, čokoľvek, čo po voľbách vznikne zo súčasných opozičných strán, ak sa to podarí, bude stokrát lepšie ako koalícia, ktorú aj vy pomáhate držať pri živote, stokrát lepšie, pretože koalícia z dnešných opozičných strán by nikdy nelikvidovala spravodlivosť novelami Trestného zákona, ktorými tu boli amnestovaní páchatelia korupčných trestných činov, podvodov a majetkovej kriminality. Nikdy. Koalícia zo súčasných opozičných strán by nikdy nedopustila dvojnásobné zvýšenie ministerských platov v čase, keď sa rušia daňové bonusy, rodičovský dôchodok, keď sa zavádzajú Kriminalitu koalícia zo súčasných opozičných strán by nikdy nedopustila. Dvojnásobné zvýšenie ministerských platov v čase, keď sa rušia daňové bonusy, rodičovský dôchodok, keď sa zavádzajú transakčné dane, keď sa zvyšuje DPH. Takže čokoľvek, čo príde, ak sa to podarí súčasnej opozícii aj za pomoci hnutia SLOVENSKO, bude stokrát lepšie. A čo sa týka pani Sitek Vaľovej Natálie Milanovej, či bola viditeľná alebo nebola viditeľná, to je vec možno nejakého vkusu, ale nikdy tak politicky nezasahovala do Fondu na podporu umenia. Ako to robí ministerka, ktorej pomáhate zotrvávať vo funkcii. Aj to je vaša politická zodpovednosť. Takže pred vlastným prahom najskôr a potom môžete hovoriť niečo o nás.
49. schôdza NR SR - 14.deň - B. popoludní
Dátum: 2026-05-05
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Krátky pohľad do histórie aktuálneho zákona. My sme už v apríli 2024. Čiže dva roky dozadu, keď sa prijímal ten pôvodný zákon veľmi takým pofidérnym spôsobom, že do Národnej rady bola podaná neškodná verzia a potom cez kultúrny výbor prišiel pozmeňujúci návrh, ktorý kompletne prekopal systém udeľovania dotácií. My sme už vtedy upozorňovali na to, že ten nový systém urobí politický nástroj v rukách ministerky, v tomto prípade kultúry, ale to je jedno, kto je minister kultúry, jednoducho nech ktorákoľvek politická strana nominuje ministra kultúry aj do budúcnosti. Ak to zostane takto, tak jednoducho ten fond bude politickým nástrojom ministra kultúry, pretože priamo osem nominantov ministra, v tomto prípade ministerky kultúry, získava rozhodujúce slovo o tom, kto dostane dotáciu a kto nedostane dotáciu. A kým v minulosti boli stanoviská odborných komisií záväzné, no tak tá novela, tá šuflikánska novela urobila zo stanovísk odborných komisií len stanoviská, ktoré majú odporúčací charakter. My sme na to vtedy upozorňovali, kritizovali sme to. Ak si pamätáte, pamätáte, ešte prezidentka Čaputová ten zákon vrátila, aj tak to prešlo na druhýkrát. Tvrdili ste, že to, čo hovoríme, je absurdné, že to tak nebude, že všetko bude fungovať lepšie, že kultúra bude proste kvitnúť a všetko bude super. No, nič nie je super. A proste politickú zodpovednosť nesie naozaj v tomto prípade aj pán poslanec Malatinec, tak držím vám palce, aby vám táto novela prešla, ale veľké šance tomu nedávam.
49. schôdza NR SR - 14.deň - A. dopoludnia
Dátum: 2026-05-05
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Chcel by som doplniť vystúpenie pána poslanca s návrhom, aby teda, ak chce Slovenská národná strana vniesť väčšiu transparentnosť do prieskumov verejnej mienky, ako prvý krok by mohli jej poslanci podporiť návrh na vykonanie poslaneckého prieskumu v Štatistickom úrade. Presne, skoro na deň presne takto pred rokom takýto návrh bol zo strany opozície predložený, pretože viaceré prieskumy Štatistického úradu vyzneli skôr ako PR podklady pre stranu SMER, vtedy teda opozícia navrhla, že poďme sa pozrieť do Štatistického úradu, či tie prieskumy sú na nejakom reálnom základe, či naozaj oslovili ľudí, akou metodikou pracovali a tak ďalej. Koaliční poslanci vtedy tento návrh na vykonanie poslaneckého prieskumu zmarili. Takže, kolegovia, ak vám naozaj záleží na transparentnom fungovaní prieskumných agentúr, štátna prieskumná agentúra by mala ísť vzorom v takejto aktivite, tak vás vyzývam, aby ste podporili návrh na vykonanie poslaneckého prieskumu v prieskumnej agentúre štátneho Štatistického úradu. Dovtedy to budú len plané reči a farizejstvo z vašej strany, lebo keď ste mali možnosť niečo urobiť pre tú transparentnosť, tak ste to neurobili. Takže poďte teraz do toho a potom sa môžeme baviť o tomto návrhu. Poslanec Dostál
49. schôdza NR SR - 14.deň - A. dopoludnia
Dátum: 2026-05-05
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Pán predsedajúci. No, ak by takéto pravidlá fungovali už dnes, tak paradoxne práve štátnemu Štatistickému úradu by hrozili najväčšie pokuty. O tom som absolútne presvedčený, pretože tento štátny Štatistický úrad, táto prieskumná agentúra vedená Martinom Nemkym, bývalým dlhoročným poslancom strany SMER, robí totálne úlety, čo sa týka prieskumov verejnej mienky. Robí úlety nielen pri politických prieskumoch pri meraní nálad voličov, kedy mimochodom napríklad aj Andrej Danko po zverejnení prvých výsledkov prieskumov tejto agentúry volal po zrušení tejto štátnej prieskumnej agentúry pod Štatistickým úradom. Ale tento úrad pod vedením pána Nemkyho robí úlety aj pri iných veciach, nielen pri politických preferenciách jednotlivých strán, ale aj pri tematických prieskumoch. Napríklad sa ukázalo, že táto agentúra robila prieskumy verejnej mienky bez toho, že by to potrebovala na svoju prácu. Tak ona napríklad zisťovala nálady voličov a ich názory na proruskú zahraničnú politiku Roberta Fica. To je vo verejnom záujme? Toto má robiť štátna agentúra, zisťovať, či sú ľudia na Slovensku spokojní so zahraničnopolitickou agendou predsedu vlády? Akú to má výpovednú hodnotu pre štát? Akú to má pridanú hodnotu pre štát? Žiadnu. Toto má pridanú hodnotu jedine pre stranu SMER. Toto má robiť štátna agentúra, zisťovať, či sú ľudia na Slovensku spokojní so zahraničnopolitickou agendou predsedu vlády. Akú to má výpovednú hodnotu pre štát, akú to má pridanú hodnotu pre štát, žiadnu. Toto má pridanú hodnotu jedine pre stranu SMER, ktorá sa na základe tohto štátneho prieskumu potom vie zariadiť, či bude ďalej tlačiť tú proruskú tému alebo to, čo robí teraz Robert Fico, že si zrazu podáva ruky s Volodymyrom Zelenským a dohaduje s ním stretnutie v Bratislave a v Kyjeve. Čiže je to úlet a táto agentúra by dostávala najviac.
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Za slovo. No, naozaj je čarovné takto s odstupom času si pripomenúť niektoré veci. Ja už som tiež na niektoré zabudol. Napríklad, že bezprostredne po zvolení za prezidenta sa naozaj Peter Pellegrini vyjadril, že je ešte čas rozhodnúť sa, koho poverí svojím zastupovaním, a potom, keď zistili, že už je neskoro, už musel tak rozhodnúť pred zvolením do funkcie, tak zrazu sa objavilo čarovné poverenie so spätným dátumom, ale iné som chcel, predpokladám, že zrejme končiaci riaditeľ maďarskej štátnej televízie si už dnes trieska hlavu o stenu, že poskytol tento exkluzívny priestor kandidátovi Petrovi Pellegrinimu, pretože pravda je, že naozaj aj pomocou maďarských hlasov vyhral Peter Pellegrini tieto prezidentské voľby. A kým v kampani v spoločnosti vtedajšieho predsedu Maďarskej aliancie pána Fóra hovoril, že je neprípustné, aby občania Slovenskej republiky 80 rokov po skončení druhej svetovej vojny prichádzali o svoje majetky na základe starých rozhodnutí Slovenskej národnej rady, ktoré vychádzali z Benešových dekrétov, tak za toto isté, za takéto isté výroky, o pár mesiacov neskôr tento parlament a stranícki kolegovia Petra Pellegriniho tiež schválili novelu Trestného zákona, kde za takéto výroky hrozí občanom maďarskej národnosti trestné stíhanie a Peter Pellegrini ako prezident, ktorý mal luxusný priestor v maďarskej štátnej televízii a vďaka tomu získal aj hlasy maďarských spoluobčanov, túto novelu Trestného zákona na počkanie bleskovo podpísal. To bol tiež podvod.
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie

Ďakujem pekne za slovo, pán predsedajúci. Takže, ak dovolíte, krátke zdôvodnenie k návrhu uznesenia Národnej rady Slovenskej republiky k podozreniam z rôznych podvodných konaní, ktoré sprevádzali voľbu Petra Pellegriniho za prezidenta Slovenskej republiky. Toto uznesenie je rozdelené do dvoch častí. V prvej časti konštatujeme niektoré podozrenia a v druhej časti vyzývame prezidenta Slovenskej republiky k určitému konaniu, čiže čo sa týka tej prvej časti, tak v tejto časti uznesenie konštatuje, že Peter Pellegrini po prvé ako končiaci prezident Národnej rady Slovenskej republiky antidatoval poverenie výkonom predsedu Národnej rady Slovenskej republiky svojho kolegu k spätnému dátumu. A v skutočnosti mal zostať, keďže toto poverenie bolo antidatované povereným prvým podpredsedom Národnej rady Andrejom Dankom. V bode 2 tejto prvej časti konštatujeme, že Matúša Šutaja Eštoka, Kamila Šaška a Branislava Ondruša odsudzujeme za konanie, ktorým po skončení volebnej kampane vo voľbách prezidenta Slovenskej republiky v rozpore so zákonom porušili volebné moratórium a platili si reklamu na príspevky, ktorými podporovali kandidáta Petra Pellegriniho, hoci zákon to už v tom čase neumožňoval. V treťom bode odsudzujeme konanie Petra Pellegriniho a Matúša Šutaja Eštoka za to, že úmyselne a proti zákonu zamlčali pôžičku od sestry Petra Pellegriniho v sume 300 000 € a v bode štyri Národná rada odsudzuje Petra Pellegriniho, ktorý vo volebnej kampani neuviedol výdavky za reklamu od influencerov, čím spolu s ďalšími výdavkami, ktoré nepriznal alebo podhodnotil, výrazne prekročil finančný limit na volebnú kampaň. Takže z dôvodu týchto štyroch podozrení Národná rada týmto uznesením vyzýva prezidenta Petra Pellegriniho, aby sa bezodkladne vzdal funkcie, pričom pojmu bezodkladne rozumieme tak, ako to káže zdravý rozum. To znamená, aby to urobil bezodkladne a nie tak, ako on zvykne robiť bezodkladne veci po 70 dňoch. Takže toľko samotné uznesenie a čo sa týka zdôvodnenia týchto jednotlivých bodov, tak návrh uznesenia vychádza zo zásady, že výkon takýchto verejných funkcií, ako je funkcia najvyššieho ústavného činiteľa v štáte, a účasť vo voľbách, v tomto prípade prezidentských, musia byť v súlade so zákonom a keďže sa hromadia podozrenia, že v tomto prípade to v súlade so zákonom nebolo, tak vyzývame prezidenta, aby, opakujem, bezodkladne odstúpil z funkcie. Ďakujem pekne.
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie

Ďakujem pekne za slovo, pán predsedajúci. Ako aj z názvu tohto návrhu vyplýva, ide o návrh na prijatie uznesenia Národnej rady Slovenskej republiky k podvodu vo voľbách prezidenta Slovenskej republiky. Podrobne to vysvetlím v rozprave, do ktorej sa hlásim ako prvý.
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie

Ďakujem pekne. Tak pán Spišiak je ešte odvážnejší. V poriadku. Poďme do ešte prísnejšieho, do prísnejšej verzie. Ja som za všetkými 10. V poriadku. Posuňme to do druhého čítania a môžeme to sprísniť ešte viac. Ja som určite za. Ale pokiaľ by neprešlo to absolútne sprísnenie, tak skúsme aspoň salámovou metódou sprísniť, čo, čo, čo to dá. Takže ďakujem veľmi pekne za plodnú diskusiu a ešte raz všetkým nám by malo ísť o to, aby peniaze daňových poplatníkov sa míňali vo verejnom obstarávaní čo najefektívnejšie, aby Slovensko nielen rýchlejšie nakupovalo, ale aj lacnejšie a efektívnejšie pri dodržiavaní kvalitatívneho a iných kritérií, aby sme v tých protikorupčných rebríčkoch neprepadávali, ale naopak stúpali po čo najvyšších priečkach. Ďakujem pekne. Chcem
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Skutočne, tie príklady by sa dali čítať v podstate celý deň. Stačí si nalistovať vo vestníku verejného obstarávania v centrálnom registri zmlúv a odtiaľ by vypadli desiatky a desiatky príkladov, kedy štát áno, síce rýchlo, ale zbytočne draho nakupoval. A jeden z takých ikonických príkladov sú tričká z kávových zŕn pre Policajný zbor. Pretože na trhu existuje jedna konkrétna firma, ktorá s takýmito látkami pracuje. Takže má ich k dispozícii. Má ich aj odcertifikované. Čiže, keď Ministerstvo vnútra vypíše súťaž, že chce nakúpiť práve takéto tričká, tak nemusí si robiť starosti s výrobou materiálu s tým, že ich odnesie do certifikovaných laboratórií a prejde celým tým procesom, ale už má ten materiál vopred k dispozícii. Kdežto ostatní výrobcovia z odevného priemyslu konkrétne s takýmto materiálom nepracujú a tým pádom majú sťažené podmienky zúčastniť sa na verejnom obstarávaní. A tým pádom, keď nestíhajú tie lehoty, tak sa jednoducho do tej súťaže neprihlásia. Tá jedna jediná spoločnosť, ktorá má vopred vyrobené vzorky, je zvýhodnená a nemá žiadnu motiváciu ponúknuť lacnejšiu cenu, pretože vie, že sa do súťaže prihlási ako jediná firma. Tak aj preto navrhujeme napríklad na výrobu vzoriek a odcertifikovanie týchto vzoriek predĺžiť tie lehoty, aby vzniklo naozaj skutočné konkurenčné prostredie, aby sa do tých súťaží prihlásilo čo najviac firiem, aby sa ušetrilo čo najviac peňazí.
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Za obidve faktické poznámky a špeciálne pán poslanec Matovič vlastne vysvetlil inými slovami, prečo sa aj tento zákon týka každého občana. Lebo občas si môžu ľudia niekedy možno aj oprávnene klásť otázku, že ale v čom sa ma toto presne dotýka. Tak je to tak. Efektívne minuté peniaze na rôzne nákupy znamenajú, že sa ušetria peniaze na čokoľvek v prospech ľudí, v prospech daňových poplatníkov a možno je to naivné, ale myslím si, že o to by malo ísť. Ak nie v prvom rade, tak v pravom rade všetkým nás.
49. schôdza NR SR - 13.deň - B. popoludní
Dátum: 2026-05-04
Poslanec: Grendel, Gábor (SLOVENSKO)
Druh vystúpenia: Vystúpenie

Ďakujem pekne za slovo, pán predsedajúci, kolegyne, kolegovia. Ďakujem aj za všeobecný súhlas. Predkladáme novelu zákona o verejnom obstarávaní, pretože aj mimovládna organizácia Transparency International Slovensko upozorňuje na to, že po ostatnej veľkej novele tohto zákona z dielne bývalého ministra informatizácie pána Rašiho ešte Slovensko nakupuje síce rýchlejšie, ale aj drahšie. Aby to tak nebolo, aby sa vrátila väčšia transparentnosť do procesu verejného obstarávania, tak predkladáme tento návrh zákona, ktorý podrobnejšie predstavím v rozprave, do ktorej sa hlásim ako prvý. Ďakujem pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

68. Ďakujem pekne za slovo, pán predsedajúci. Pán poslanec Pročko, poukázal si na niektoré rozpory medzi vládnymi materiálmi a realitou. Neviem, či to bolo programové vyhlásenie vlády alebo iný materiál štvrtej Ficovej vlády. Ja som tu včera citoval z programového vyhlásenia vlády, ktoré nazvali Lepšie, pokojnejšie a bezpečnejšie žiť . A tam sú tiež krásne teda slová, tak odcitujem to znova: "Vláda Slovenskej republiky zastaví zneužívanie bezpečnostných zložiek na politické ciele a upokojí polarizovanú spoločnosť." Žiadna vláda tak intenzívne nezneužíva bezpečnostné zložky na politické ciele ako vláda Roberta Fica. A môžeme hovoriť o jeho súčasnej vláde alebo o jeho predchádzajúcich vládach. Takže nieže zastavil zneužívanie bezpečnostných zložiek na politické ciele, on ich naštartoval raketovým tempom. A čo sa týka upokojenia polarizovanej spoločnosti, no tak to vidíme naozaj na jeho všetkých tlačovkách, ako sa snaží upokojovať polarizovanú spoločnosť. Naopak, prilieva litre a litre oleja a benzínu ďalej do ohňa. Takže to sú tie rozpory medzi slovami a skutkami a stačí sa začítať do programového vyhlásenia vlády a takýchto perál je tam neúrekom.
49. schôdza NR SR - 12.deň - A. dopoludnia
Dátum: 2026-04-30
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

54. Ďakujem za slovo, pán predsedajúci. Asi jediný človek, ktorému minister vnútra skutočne zvýšil v rezorte plat, je on sám. A to dvojnásobne. Cez zvýšenie paušálnych náhrad šmahom ruky na rokovaní vlády. Policajti nežiadajú zdvojnásobenie svojich platov. Policajti len žiadajú dôstojnejšie tarifné platy, lepšie platové podmienky, ale nie zdvojnásobenie, ako si to doprial minister aj s ostatnými členmi vlády. A áno, s tým klátom Matúš Šutaj Eštok tento záväzok dal ešte v roku 2024. Vtedy povedal, že do konca roka zabezpečí, aby sa aspoň policajtom zvýšili v rámci rezortu platy. Keď niekto povie, nejaký politik, že dáva hlavu na klát, že niečo vybaví, to znamená, že ak to nevybaví, tak zo svojej funkcie odstúpi. A Matúš Šutaj Eštok do konca roka 2024 nič nevybavil a neodstúpil napriek tomu, že dal slovo chlapa. V roku 2025 takisto nič nevybavil. A vtedy sa ozvala Rada predsedov základných organizácií odborového zväzu polície a prijala nasledovné stanovisko, citujem: "Aj napriek vášmu prísľubu, slovu chlapa, ktorý ste nám dali v decembri minulého roku, aj napriek mnohým našim rozhovorom a vašim uisteniam doposiaľ Odborový zväz polície neregistruje žiaden hmatateľný krok, ktorý by zabezpečil zlepšenie platových podmienok príslušníkov Policajného zboru, ako sme sa dohodli v kolektívnej zmluve. Tak toľko je slovo chlapa v podaní Matúša Šutaja Eštoka.
49. schôdza NR SR - 12.deň - A. dopoludnia
Dátum: 2026-04-30
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

32. Ďakujem pekne za slovo, pán predsedajúci. Tento návrh zákona, ktorý predstavil pán kolega Pročko, je reakciou na zrušené štátne sviatky, resp. na zrušené dni pracovného pokoja. A to celé súvisí so zbabranou konsolidáciou v podaní ministra Ladislava Kamenického. Dnes už naozaj nikto v tomto štáte nepochybuje o tom, že tá konsolidácia bola zbabraná, pretože vláda zobrala od ľudí peniaze, ale nič neušetrila a ekonomike tohto štátu nijako nepomohla. Naopak, teraz v panike tlačia na ministerku hospodárstva, aby prišla s nejakými prorastovými opatreniami. Takže štát na sebe nešetrí, vlastné výdavky neškrtá a plytvá peniaze na predražené a zbytočné nákupy. Na luxusné autá, luxusné lietadlá, luxusné nábytky, luxusné platy ministrov a predsedu vlády a prezidenta Pellegriniho. Takže dôsledkom tohto vláda, aby mala z čoho financovať tento luxus, tak zrušila niektoré dni pracovného pokoja a preto my prichádzame s týmto návrhom zákona. Aj v súvislosti s 8. májom. Je to obrovský chaos, a to nehovorí len opozícia, hovorí to aj Únia miest a obcí Slovenska, ktorá upozorňuje, že 8. mája vznikne chaos v školách a škôlkach v zriaďovateľskej pôsobnosti miest a obcí Slovenska. Takže na toto sa snažíme nájsť aspoň nejaký dočasný liek, kým sa nevymení vláda a nevráti sa režim štátnych sviatkov a dní pracovného pokoja, tak ako to fungovalo predtým.
49. schôdza NR SR - 11.deň - B. popoludní
Dátum: 2026-04-29
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Poznámky. Naozaj by som si želal, aby zmluvy všetkých asistentov Európskeho parlamentu tu boli zverejnené. Teda nielen tých miestnych asistentov, na čo máme dosah my tu z Národnej rady, ale aby aj Európsky parlament našiel v sebe toľko. Ja by som to ani, to nechcem nazvať odvahou, lebo to nemá byť ani odvážne, to je proste slušné a transparentné takéto informácie zverejniť. A ťažko si viem predstaviť argument, prečo tieto informácie vlastne majú byť utajené. Nerozumiem tomu. Ale je to na rozhodnutí Európskeho parlamentu. Želám si možno, aby jedného dňa boli zverejnené všetky asistentské zmluvy. A dovtedy by sme mohli ísť príkladom my tu zo Slovenska, že schválime takúto novelu infozákona, aby aspoň miestni asistenti museli zverejňovať svoje zmluvy, aby všetci občania videli, koľko peňazí a ktoré osoby dostávajú. O slovo požiadal
49. schôdza NR SR - 11.deň - A. dopoludnia
Dátum: 2026-04-29
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Poznámky. V podstate. Budem reagovať asi len na poslankyňu Zuzku Števulovú, ktorá pripomenula výroky, že oni vlastne nič nerušia, len upravujú. Áno, presne tento newspeak používali aj pri rušení úradu na ochranu oznamovateľov, kedy tvrdili, že oni vlastne ten úrad nerušia. Oni ho rozširujú. Áno, to sú presne tie veci, čo som hovoril, že jednoducho namiesto toho, aby sa veci hovorili na rovinu. Ako pri úrade na ochranu oznamovateľov, kde im išlo o to, aby sa mohli zbaviť súčasného vedenia a dosadiť si tam nové vedenie. Presne to isté sa deje pri voľbe, kde sa tvária, že nič nerušia, a oni to len. Hoci v skutočnosti robia presne to isté, čo pri úrade na ochrane oznamovateľov, čo pri novele Trestného zákona. A mohli by sme ísť tak rovno rád za radom pri každej jednej kontroverznej novele alebo kontroverznom návrhu zákona. Takže ešte raz ďakujem pekne za faktické a teším sa na ďalších vystupujúcich. Ďakujem.